《访石泉虚馆有感》
明代·冼桂奇

草阁风烟旧，重游感慨深。石泉何寂寞，松竹自萧森。

春入蟠龙老，门悬瀑布阴。隔林啼鸟乱，如喜故人临。

作者简介：冼桂奇，字奕倩，号少汾，一号秋白。南海人。明世宗嘉靖十四年(一五三五)成进士。授工部主事，以忤权贵，改南京刑部。不久告归，奉母隐居罗浮山，日与名士游息歌咏。有《广居稿》、《鹤园稿》。清温汝能《粤东诗海》卷二三、清道光《广东通志》卷二七九有传。